b"\n_START_ARTICLE_\nThe Sims 2\n_START_SECTION_\nAm\xc5\xbeiaus pakopos\n_START_PARAGRAPH_\nKaip ir tikri \xc5\xbemon\xc4\x97s, Sims\xe2\x80\x99ai auga ir kei\xc4\x8diasi, taip praeidami per 6 am\xc5\xbeiaus pakopas: k\xc5\xabdikyst\xc4\x99, ankstyv\xc4\x85j\xc4\x85 vaikyst\xc4\x99, vaikyst\xc4\x99, paauglyst\xc4\x99, jaunyst\xc4\x99 (jei \xc5\xbeaid\xc4\x97jas turi The Sims 2 University papildin\xc4\xaf), subrendim\xc4\x85 ir senatv\xc4\x99. Pragyven\xc4\x99 \xc5\xa1ias pakopas, Sims\xe2\x80\x99ai mir\xc5\xa1ta nuo senatv\xc4\x97s nat\xc5\xabralia mirtimi. Sims'\xc5\xb3 gyvenimo ilgumas priklauso nuo aspiracijos lygio\xc2\xa0\xe2\x80\x93 kuo jis auk\xc5\xa1tesnis prie\xc5\xa1 Sims\xe2\x80\x99ui pasenstant, tuo ilgiau jis gyvens.\n_START_SECTION_\nPoreikiai\n_START_PARAGRAPH_\nSuaug\xc4\x99 Sims\xe2\x80\x99ai turi 8 poreikius: alkio, komforto, \xc5\xa1lapinimosi, energijos, linksmumo, bendravimo, higienos ir aplinkos \xc5\xa1varos. Priklausomai nuo am\xc5\xbeiaus, j\xc5\xb3 skai\xc4\x8dius gali keistis. Poreikiai nuolat kei\xc4\x8diasi. Priklausomai nuo Sims\xe2\x80\x99o veiklos, jie gali keistis grei\xc4\x8diau arba l\xc4\x97\xc4\x8diau, pvz.: jei liepiate Sims\xe2\x80\x99ui sportuoti, jo alkio, energijos ir higienos stulpeliai ims ma\xc5\xbe\xc4\x97ti daug grei\xc4\x8diau, nei u\xc5\xbeduodant jam skaityti, \xc5\xbei\xc5\xabr\xc4\x97ti TV ar \xc5\xbeaisti kompiuterin\xc4\xaf \xc5\xbeaidim\xc4\x85. Kai kurie poreikiai, jei jie ilgai nebus pildomi, gali sukelti kai kurias problemas ar net sukelti Sims\xe2\x80\x99o gyvybei pavoj\xc5\xb3\xc2\xa0\xe2\x80\x93 jei Sims\xe2\x80\x99as nevalgys, jis mirs nuo bado, o jei jis bus labai pavarg\xc4\x99s, Sims\xe2\x80\x99as nugrius ant \xc5\xbeem\xc4\x97s ir miegos, arba t\xc4\x85 pat\xc4\xaf darys tiesiog stov\xc4\x97damas. Taip pat Sims\xe2\x80\x99o poreiki\xc5\xb3 b\xc5\xabsen\xc4\x85 vaizduoja vir\xc5\xa1 jo esantis kristalas ir Sims\xe2\x80\x99o nuotrauka, kuri yra kair\xc4\x97je ekrano pus\xc4\x97je, \xc5\xa1alia kit\xc5\xb3 jo \xc5\xa1eimos nari\xc5\xb3.\n_START_SECTION_\nCharakteris ir jo savyb\xc4\x97s\n_START_PARAGRAPH_\nKiekvienas Sims\xe2\x80\x99as turi savo charakterio bei elgesio bruo\xc5\xbeus. I\xc5\xa1 viso yra 5 charakterio bruo\xc5\xbeai: tvakingas-netvarkingas, bendraujantis-drovus, aktyvus-tingus, \xc5\xbeaismingas-rimtas, \xc5\xa1velnus-\xc5\xa1iurk\xc5\xa1tus. Sims\xe2\x80\x99o k\xc5\xabrimo kambaryje \xc5\xa1ie bruo\xc5\xbeai gali b\xc5\xabti paa\xc5\xa1trinti arba su\xc5\xa1velninti\xc2\xa0\xe2\x80\x93 tai priklausys nuo to, kiek \xc5\xbeaid\xc4\x97jas skirs kiekvienam bruo\xc5\xbeui tam tikr\xc5\xb3 ta\xc5\xa1k\xc5\xb3. Visi \xc5\xa1ie bruo\xc5\xbeai nulemia Sims\xe2\x80\x99o mok\xc4\x97jim\xc4\x85 bendrauti, \xc4\xafg\xc5\xabd\xc5\xbei\xc5\xb3 mokymosi lengvum\xc4\x85 arba sunkum\xc4\x85, po\xc5\xbei\xc5\xabr\xc4\xaf \xc4\xaf \xc5\xa1var\xc4\x85 namuose, aktyvumo lyg\xc4\xaf, bei kaip Sims\xe2\x80\x99as elgsis su kitais Sims\xe2\x80\x99ais.\n_START_SECTION_\nMokslas, Darbas, Karjera\n_START_PARAGRAPH_\nSims'\xc5\xb3 vaikai ir paaugliai gali lankyti vie\xc5\xa1\xc4\x85j\xc4\x85 arba priva\xc4\x8di\xc4\x85j\xc4\x85 mokyklas nuo pirmadienio iki penktadienio. Juos nuve\xc5\xbea ir parve\xc5\xbea mokyklinis autobusas. Nam\xc5\xb3 darb\xc5\xb3 atlikimas ir gera nuotaika Sims\xe2\x80\x99ui u\xc5\xbedirba gerus pa\xc5\xbeymius. N\xc4\x97jimas \xc4\xaf mokykl\xc4\x85 u\xc5\xbetikrina blogus pa\xc5\xbeymius, tod\xc4\x97l Sims\xe2\x80\x99ai vaikai bus i\xc5\xa1ve\xc5\xbeti socialin\xc4\x97s darbuotojos \xc4\xaf vaik\xc5\xb3 namus ir jo susigr\xc4\x85\xc5\xbeinti nebebus galima. Paaugliams tas neb\xc5\xabdinga\xc2\xa0\xe2\x80\x93 jie mokyklos gali nelankyti, nors jei ir pa\xc5\xbeymys nukris iki D- lygio, ta\xc4\x8diau, jei Sims\xe2\x80\x99as paauglys turi darb\xc4\x85, mokyklos nelankymas gali pridaryti \xc5\xbealos j\xc5\xb3 karjerai._NEWLINE_Suaug\xc4\x99 Sims\xe2\x80\x99ai gali susirasti darb\xc4\x85 laikra\xc5\xa1tyje arba kompiuteryje. Tie Sims\xe2\x80\x99ai, kurie \xc4\xaf darb\xc4\x85 eis su gera nuotaika, bus \xc4\xafgud\xc4\x99 tam tikrus \xc4\xafg\xc5\xabd\xc5\xbeius bei tur\xc4\x97s draug\xc5\xb3, tikrai sulauks paauk\xc5\xa1tinimo ir kilimo karjeros vir\xc5\xa1\xc5\xabn\xc4\x97n. Po kiekvienos darbo dienos Sims\xe2\x80\x99ai gauna pagal darb\xc4\x85 nustatyt\xc4\x85 atlyginim\xc4\x85, kuris sulig paauk\xc5\xa1tinimais taip pat kyla. \xc4\xae darb\xc4\x85 Sims\xe2\x80\x99us nuve\xc5\xbea ir parve\xc5\xbea valstybinis automobilis, arba Sims\xe2\x80\x99as gali va\xc5\xbeiuoti \xc4\xaf darb\xc4\x85 su savo ma\xc5\xa1ina ir taip pat nuve\xc5\xbeti savo vaikus \xc4\xaf mokykl\xc4\x85 (jei \xc5\xbeaid\xc4\x97jas turi The Sims 2 Nightlife papildin\xc4\xaf)._NEWLINE_\xc5\xbdaidime yra \xc4\xafvairiausi\xc5\xb3 darb\xc5\xb3, \xc4\xafskaitant politikos, kariuomen\xc4\x97s, mokslo, medicinos, atletikos darbus. The Sims 2 University, The Sims 2 Seasons ir The Sims 2 FreeTime papildiniai prideda dar daugiau darb\xc5\xb3. Jei Sims\xe2\x80\x99as s\xc4\x97kmingai lipa karjeros laiptais, \xc5\xbeaid\xc4\x97jas atrakina karjeros daikt\xc4\x85, kuris susij\xc4\x99s b\xc5\xabtent su tuo darbu, kur\xc4\xaf Sims\xe2\x80\x99as dirba. Taip pat u\xc5\xbe teisingai atsakytus klausimus darbo metu yra galimyb\xc4\x97 gauti \xc4\xafg\xc5\xabd\xc5\xbei\xc5\xb3 ta\xc5\xa1k\xc5\xb3 be jokio vargo, kuri\xc5\xb3 paprastai pra\xc5\xa1o darboviet\xc4\x97._NEWLINE_Kai Sims\xe2\x80\x99as pasensta, jis gali i\xc5\xa1eiti \xc4\xaf pensij\xc4\x85 ir gauti kasdien\xc4\x99 i\xc5\xa1mok\xc4\x85. Kuo daugiau Sims\xe2\x80\x99as buvo pakil\xc4\x99s karjeros laiptais prie\xc5\xa1 senatv\xc4\x99, tuo didesn\xc4\x99 i\xc5\xa1mok\xc4\x85 ir gaus._NEWLINE_Taip pat, jei \xc5\xbeaid\xc4\x97jas turi The Sims 2 Open for Business papildin\xc4\xaf, Simsai gali prad\xc4\x97ti nam\xc5\xb3 versl\xc4\x85 arba j\xc4\xaf kurti nuosavose \xc4\xafsigytose komercin\xc4\x97se patalpose.\n_START_SECTION_\nAspiracija\n_START_PARAGRAPH_\nThe Sims 2 \xc5\xbeaidime galima Sims\xe2\x80\x99ui parinkti vien\xc4\x85 i\xc5\xa1 penki\xc5\xb3 aspiracij\xc5\xb3: \xc5\xa0eima (padedantis \xc5\xa1eimos nariams, didesnis noras tuoktis ir auginti vaikus), S\xc4\x97km\xc4\x97 (turtas ir presti\xc5\xbeas), \xc5\xbdinios (\xc4\xafg\xc5\xabd\xc5\xbeio pak\xc4\x97limas ir gyvenimo patirtis), Populiarumas (santyki\xc5\xb3 su draugais k\xc5\xabrimas) ir Romantika (da\xc5\xbeni ir \xc4\xafvair\xc5\xabs romanti\xc5\xa1ki santykiai). Jei \xc5\xbeaid\xc4\x97jas turi The Sims 2 Nightlife papildin\xc4\xaf, yra pridedama nauja aspiracija\xc2\xa0\xe2\x80\x93 Malonumas (noras gyventi malon\xc5\xb3 gyvenim\xc4\x85)._NEWLINE_Yra \xc5\xa1e\xc5\xa1i aspiracijos lygmenys: auk\xc5\xa1tas\xc2\xa0\xe2\x80\x93 platinin\xc4\x97 spalva, tada auksin\xc4\x97 ir du lygmenys \xc5\xbealios ir du raudonos aspiracijos. U\xc5\xbe kiekvien\xc4\x85 i\xc5\xa1pildyt\xc4\x85 nor\xc4\x85 yra skiriami aspiracijos ta\xc5\xa1kai, kurie gali b\xc5\xabti naudojami ypating\xc5\xb3 dalyk\xc5\xb3 nusipirkimui. \xc5\xa0ie daiktai turi unikalius padarinius, tokius kaip apr\xc5\xabpinimas pinigais, tad \xc5\xa1ie daiktai gali duoti kur kas geresn\xc4\xaf ar lengvesn\xc4\xaf gyvenim\xc4\x85 Sims\xe2\x80\x99ui.\n_START_SECTION_\nTarpusavio santykiai\n_START_PARAGRAPH_\nRomanti\xc5\xa1ki santykiai gali \xc4\xafvykti daugybe b\xc5\xabd\xc5\xb3. Pastovus flirtas su kitu Sims\xe2\x80\x99u, nepriklausomai nuo lyties (Sims\xe2\x80\x99ai pagal \xc5\xbeaidimo nustatymus yra biseksualai) privers juos eiti i\xc5\xa1 proto d\xc4\x97l vienas kito ir gal\xc5\xb3 gale \xc4\xafsimyl\xc4\x97ti. Tada atsiranda tokios s\xc4\x85veikos kaip \xc4\xafnirtingas bu\xc4\x8diavimasis ir t. t. Sims\xe2\x80\x99ai gali tiesiog pasilikti ties paprastu draugavimu kaip pora, arba jie gali susituokti. Sims\xe2\x80\x99as, kuris pradeda santuok\xc4\x85 ar s\xc4\x85jung\xc4\x85 (\xe2\x80\x9eJoined Union\xe2\x80\x9c s\xc4\x85veika\xc2\xa0\xe2\x80\x93 tik tos pa\xc4\x8dios lyties atstovams), i\xc5\xa1saugos savo pavard\xc4\x99, o Sim\xe2\x80\x99as, kuris sutiko susituokti, paims pra\xc5\xa1iusiojo rankos pavard\xc4\x99. Jei \xc5\xbeaid\xc4\x97jas tur\xc4\x97s The Sims 2 Nightlife papildin\xc4\xaf, jo Sims\xe2\x80\x99ai gal\xc4\x97s skirti pasimatym\xc4\x85 vienas kitam. Sims\xe2\x80\x99ai taip pat tur\xc4\x97s patrauklumo stulpel\xc4\xaf kitiems Sims\xe2\x80\x99ams, kuris pad\xc4\x97s pasirinkti \xc5\xbeaid\xc4\x97jo Sims\xe2\x80\x99ui patraukl\xc5\xb3 partner\xc4\xaf, \xc4\xafskaitant partnerio i\xc5\xa1vaizd\xc4\x85, tro\xc5\xa1kimus, aspiracij\xc4\x85._NEWLINE_Taip pat \xc5\xbeaidime Sims\xe2\x80\x99ai gali b\xc5\xabti tiesiog draugais, geriausiais draugais ar net prie\xc5\xa1ais. Tokius santykius tarp Sims'\xc5\xb3 taip pat padeda sukurti tam tikros s\xc4\x85veikos\xc2\xa0\xe2\x80\x93 jei Sims\xe2\x80\x99as nori b\xc5\xabti su kitu Sims\xe2\x80\x99u draugais ar geriausiais draugais, \xc5\xa1iai draugystei b\xc5\xabtini yra draugi\xc5\xa1ki apsikabinimai, paguoda, ko nors apkalbin\xc4\x97jimai tik tarpusavyje, pramogavimas kartu ir t. t., na o jei j\xc5\xabs\xc5\xb3 Sims\xe2\x80\x99as tapo prie\xc5\xa1u su kitu Sims\xe2\x80\x99u, grei\xc4\x8diausiai ne kart\xc4\x85 su juo bar\xc4\x97t\xc4\x97s, \xc5\xa1aip\xc4\x97t\xc4\x97s vienas i\xc5\xa1 kito ar net mu\xc5\xa1davot\xc4\x97s. Bet kokiu atveju, Sims'\xc5\xb3 santykiai kei\xc4\x8diasi gana greitai, tad su prie\xc5\xa1u galite tapti geriausiais draugais ir atvirk\xc5\xa1\xc4\x8diai.\n_START_SECTION_\nMirtis\n_START_PARAGRAPH_\nSims\xe2\x80\x99ai gali mirti skirtingais b\xc5\xabdais. Jei Sims\xe2\x80\x99as pasieks senyvo am\xc5\xbeiaus pakopos gal\xc4\x85, jis mirs nuo senatv\xc4\x97s. Jei Sims\xe2\x80\x99as senolis mir\xc5\xa1ta su auksiniu ar su platininiu aspiracijos stulpeliu, giltin\xc4\x97 atvyks su dviem hulos mergait\xc4\x97mis ir pasiims j\xc4\xaf kartu. Tada yra paliekamas auksinis-marmurinis antkapis velionio Sims\xe2\x80\x99o vietoje. Sims\xe2\x80\x99as taip pat gali susidurti su kitomis gyvenimo pabaigomis kaip \xc5\xbeuvimas nuo elektros srov\xc4\x97s, \xc5\xbeaibo nutrenkimas, mirtis nuo palydovo u\xc5\xbekritimo, kru\xc5\xa1os, ugnies, bado, ligos, kai Sims'\xc4\x85 suvalgo augalas-karv\xc4\x97, skendimo, ir nuo spie\xc4\x8dio musi\xc5\xb3. Sims\xe2\x80\x99ai po mirties palieka antkapius (jei mir\xc5\xa1ta lauke) ar laidojimo urnas (jei mir\xc5\xa1ta namo viduje), kurie savyje talpina Sims'\xc5\xb3 vaiduoklius. Kol memorialas bus patalpintas ka\xc5\xbekur Sims\xe2\x80\x99o sklype, tol vaiduokliai jame vaidensis. Vaiduokliai gali g\xc4\x85sdinti Sims\xe2\x80\x99us\xc2\xa0\xe2\x80\x93 net taip, kad g\xc4\x85sdinamas Sims\xe2\x80\x99as numirt\xc5\xb3. Vaiduoklio spalva priklauso nuo kokios mirties Sims\xe2\x80\x99as nukent\xc4\x97jo. Sims\xe2\x80\x99as gali b\xc5\xabti i\xc5\xa1gelb\xc4\x97tas nuo bet kokios pirmalaik\xc4\x97s mirties, jei kitas Sims\xe2\x80\x99as maldaus giltin\xc4\x97s pasigail\xc4\x97jimo. The Sims 2 giltin\xc4\x97 yra tikrovi\xc5\xa1kesn\xc4\x97 vaiduoklio versija negu The Sims \xc5\xbeaidime: ji neturi koj\xc5\xb3 ir skraido, o ne vaik\xc5\xa1to. Ji turi ilg\xc4\x85 nuply\xc5\xa1us\xc4\xaf apsiaust\xc4\x85, o jos skeletas yra matomas._NEWLINE_The Sims 2 University papildinyje yra darbo apdovanojimas, kuris gali sugr\xc4\x85\xc5\xbeinti atgal visus mirusius Sims\xe2\x80\x99us. \xc5\xa0is daiktas gali sugr\xc4\x85\xc5\xbeinti mirusius Sims\xe2\x80\x99us kaip zombius arba kaip normalius Sims\xe2\x80\x99us._NEWLINE_Jei \xc5\xbeaid\xc4\x97jas turi The Sims 2 FreeTime papildin\xc4\xaf, d\xc5\xbeinas taip pat gali prikelti mirus\xc4\xaf Sims'\xc4\x85 (yra ma\xc5\xbea galimyb\xc4\x97, kad Sims\xe2\x80\x99as bus zombis)."